Ποσοτικοποίηση και χωρική κατανομή των ανθρωπογενών πιέσεων στη Μυγδονία λεκάνη
Creators: name: Αργυνάκη, Πελαγία Χρήστου
Publisher: name: Aristotle University of Thessaloniki
Year: 2016
Subjects: Οδηγία 2000/60/E.K.
Μυγδονία λεκάνη
Ανθρωπογενείς πιέσεις
Directive 2000/60/EC
Mygdonia basin
Human pressures

description: Σκοπός της εργασίας ήταν η ποσοτικοποίηση των πιέσεων που ασκούνται στη Μυγδονία λεκάνη από τις ανθρώπινες δραστηριότητες (αγροτικές, αστικές κ.λπ.) καθώς και η διερεύνηση της χωρικής τους κατανομής ανά υπολεκάνη ρέματος και ανά ζώνη προστασίας του Εθνικού Πάρκου των λιμνών Κορώνειας - Βόλβης και Μακεδονικών Τεμπών. Η Α΄ ζώνη αποτελεί ουσιαστικά το Εθνικό Πάρκο υγροτόπων των λιμνών Κορώνειας - Βόλβης και Μακεδονικών Τεμπών, ενώ οι άλλες δύο ζώνες (Β΄ και Γ΄) χαρακτηρίζονται ως Περιφερειακές Ζώνες Προστασίας της Μυγδονίας λεκάνης. Αρχικά, αναγνωρίστηκαν οι υπολεκάνες των ρεμάτων και των λιμναίων συστημάτων που απαντούν στην περιοχή. Κάθε υπολεκάνη διακρίθηκε σε δύο επιμέρους τμήματα, με το ένα να περιλαμβάνει τις περιοχές εντός των ζωνών προστασίας Α΄ και Β΄ και το άλλο, τις περιοχές εντός της Γ΄ ζώνης προστασίας. Τα δεδομένα των πιέσεων προήλθαν από το αρχείο του Φορέα Διαχείρισης λιμνών Κορώνειας - Βόλβης. Οι ανθρωπογενείς πιέσεις της Μυγδονίας λεκάνης, μετά την κατηγοριοποίησή τους ανάλογα με την προέλευσή τους, εκτιμήθηκαν με βάση την υπάρχουσα βιβλιογραφία. Η αναγνώριση και ποσοτικοποίηση των πιέσεων έγινε μέσω της ανάλυσης Πιέσεων - Επιπτώσεων ή IMPRESS ανάλυσης, που αποτελεί ουσιώδες κομμάτι της διαδικασίας εφαρμογής της μεθοδολογίας της Οδηγίας 2000/60/Ε.Κ. Η συνεισφορά του κάθε ρύπου και η συμμετοχή της κάθε υπολεκάνης στις συνολικές ποσότητες των φορτίων που καταλήγουν στα υδάτινα σώματα της Μυγδονίας λεκάνης απεικονίστηκαν γραφικά σε θεματικούς χάρτες, με τη χρήση του λογισμικού ArcGIS. Οι ασκούμενες πιέσεις από τις αγροτικές δραστηριότητες στην υπό μελέτη περιοχή εκτιμήθηκαν ως σημαντικές. Επίσης, προέκυψε ότι το τμήμα της υπολεκάνης Καβαλαρίου, εντός της Γ΄ ζώνης προστασίας, υφίσταται τις μεγαλύτερες πιέσεις από κάθε άλλο τμήμα όσον αφορά στα αστικά λύματα, στα βιομηχανικά απόβλητα και στην υπεράντληση ύδατος. Τα αποτελέσματα αυτά συνάδουν με την παρουσία μεγάλων οικισμών, βιομηχανικών μονάδων και του μεγάλου αριθμού γεωτρήσεων στη συγκεκριμένη περιοχή. Συμπερασματικά, το τμήμα αυτό εμφάνισε τη μεγαλύτερη συμμετοχή στις πιέσεις που ασκούνται στη Μυγδονία λεκάνη.
description: The aim of the present study was the estimation and evaluation of the anthropogenic pressures (agricultural, urban etc) caused in Mygdonia basin. Moreover, we examined the spatial distribution of human pressures per sub-basin of the streams and rivers flowing in the examined drainage basin and per each protection zone of the National Park of Lakes Koronia - Volvi and Macedonian Temp. The areas that receive the most severe pressures were identified and the origin of each significant pressure in each sub-basin was determined. Each sub-basin distinguished into two parts, one part included the areas within the protection zones A΄ and B΄ and the other the areas within the C΄ protection zone of the National Park. All data concerning human pressures were provided by the Management Body of lakes Koronia - Volvi and Macedonian Temp. Pressures were classified based on their origin and estimated using the proposed coefficients from the literature. Pressures’ identification and quantification was assessed by IMPRESS analysis, as proposed by the Directive 2000/60/EU. Thematic maps were extracted, using ArcGIS software, for graphically illustrating the contribution of each sub-basin to the total amount of pollutant loads estimated in the surface waters of Mygdonia basin. Pressures from agricultural activities were assessed as the most significant. The part of Kavalari sub-basin within the protection zone C΄, was the most infected, with regard to urban sewage, industrial waste and overexploitation of groundwater. These results were consistent with the presence of large settlements, industrial plants and a large number of drillings in the area. To conclude, this section exhibited the greater contribution to pressures in Mygdonia basin.